วิสามัญ ไอ้น้อย มือปืนโหด ขณะล้อมจับยังยิงสู้ สุดท้ายโดนเป่าดับ
ตร.กาฬสินธุ์ - สืบภาค 4 วิสามัญ ไอ้น้อย คนร้ายก่อเหตุยิงตำรวจตาย 1 เจ็บ 1 ขณะเข้าจับกุม เกิดยิงปะทะ และพยายามต่อสู้ จนท.จึงจำเป็นต้องจับตาย เนื่องจากผู้ต้องหาเป็นภัยอันตราย จิตใจโหดเหี้ยมและพยายามหลบหนี  ,เมื่อเวลา 06.00 น. วันที่ 12 พ.ค.61 นายไกรสร กองฉลาด ผู้ว่าราชการจังหวัดกาฬสินธุ์ พล.ต.ต.มนตรี จรัลพงศ์ ผบก.ภ.จว.กาฬสินธุ์ พร้อมเจ้าหน้าที่ได้เข้าตรวจสอบที่บ้านพรมลี หมู่ 2 ต.หนองบัว อ.หนองกุงศรี จ.กาฬสินธุ์ หลังจากได้รับแจ้งจากเจ้าหน้าที่ตำรวจได้ทำการวิสามัญ นายสุริยันต์ หรือน้อย เหล็กเพชร อายุ 48 ปี ขณะเข้าจับกุมตัว ผู้ต้องหาได้ใช้อาวุธปืนยิงต่อสู้เจ้าหน้าที่อยู่ริมถนนพรมลี - ศรีสว่าง ต.หนองบัว อ.หนองกุงศรี,จากการตรวจสอบพบร่างนายสุริยันต์ ผู้ตายนอนคว่ำหน้าอยู่กลางถนน สวมเสื้อกันหนาวสีดำ กางเกงยีนส์ ถูกยิงเข้าที่บริเวณลำตัว ตรงท้องน้อยด้านหน้า 5 นัด และที่ด้านหลังตรงเอวด้านซ้าย 1 นัด บนมือขวา พบอาวุธปืนลูกซองสั้นไทยประดิษฐ์ โดยนายสุริยันต์ เป็นคนร้ายที่ก่อเหตุใช้อาวุธปืนยิง ส.ต.ท.ศรันธ์ มุทาพร เจ้าหน้าที่ชุดสืบสวน กองกำกับการ 2 ตำรวจภูธร ภาค 4 จนเสียชีวิต และ ด.ต.ปราโมทย์ ทิพย์มงคล ได้รับบาดเจ็บสาหัส ขณะเข้าทำการจับกุมตามหมายจับ ที่บริเวณแพปลา เขื่อนลำปาว บ้านดงสมบูรณ์ หมู่ที่ 2 ต.ดงสมบูรณ์ อ.ท่าคันโท จ.กาฬสินธุ์ เมื่อวันที่ 10 พ.ค.ที่ผ่านมา  ,พล.ต.ต.มนตรี จรัลพงศ์ ผบก.ภ.จว.กาฬสินธุ์ กล่าวว่า การติดตามตัวคนร้ายครั้งนี้ เป็นการระดมกำลังจาก ชุดสืบสวนตำรวจภูธรภาค 4 ตำรวจภูธรจังหวัดกาฬสินธุ์ ซึ่งติดตามมาตั้งแต่เกิดเหตุ ตามคำสั่งของ พล.ต.ท.สุรชัย ควรเดชะคุปต์ ผู้บัญชาการตำรวจภูธรภาค 4 ให้เร่งคลี่คลายคดี เนื่องจากคนร้ายมีอาวุธปืนและจิตใจเหี้ยมโหด พยายามที่จะหลบหนี ,เมื่อในช่วงเย็นวันที่ 11 พ.ค. สายสืบได้ทราบข่าวว่า คนร้าย ยังคงหลบซ่อนตัวอยู่ในเขตตำบลดอนสมบูรณ์ อำเภอท่าคันโท จึงได้เข้าปิดล้อมและกระชับพื้นที่ และไปพบตัวอีกครั้ง ในป่าอ้อยตรงบ้านพรมลี หมู่ที่ 12 ตำบลหนองบัว อำเภอหนองกุงศรี จึงได้กระจายกำลังปิดล้อมเพื่อให้มอบตัว แต่กลับเปิดฉากยิงปะทะเจ้าหน้าที่ และได้วิ่งหลบหนีขึ้นมาบนถนนบ้านพรมลี เจ้าหน้าที่จึงได้ยิงสกัด จนเป็นเหตุให้ นายสุริยันต์ หรือน้อย เหล็กเพชร เสียชีวิต ,ด้านนายไกรสร กองฉลาด ผวจ.กาฬสินธุ์ กล่าวว่า นอกจากการทำงานของเจ้าหน้าที่ตำรวจในการกวาดล้างยาเสพติด ในส่วนของทางจังหวัดกาฬสินธุ์ ได้เปิดยุทธการฟ้าแดดสงยาง และได้ทำการปิดล้อมตรวจค้นอย่างต่อเนื่อง แต่ผลจากเหตุการณ์นี้ถือได้ว่า คนร้ายที่ไปเกี่ยวพันกับยาเสพติดหรือยาบ้า มีอาวุธปืน ดังนั้นการทำงานจึงต้องเพิ่มความรัดกุม และก็ขอแสดงความเสียใจต่อครอบครัว มุทาพร ด้วย ในส่วนของจังหวัดกาฬสินธุ์ ก็ขอความร่วมมือในการแจ้งเบาะแสของเครือข่ายค้ายาเสพติด ซึ่งทุกฝ่ายจะต้องร่วมมือกันกวาดล้างให้หมดไปจากจังหวัดกาฬสินธุ์.
ตร.กาฬสินธุ์ - สืบภาค4 วิสามัญ ไอ้น้อย คนร้ายก่อเหตุยิงตำรวจตาย 1 เจ็บ 1 ขณะเข้าจับกุม เกิดยิงปะทะ และพยายามต่อสู้ จนท.จึงจำเป็นต้องจับตาย เนื่องจากผู้ต้องหาเป็นภัยอันตราย จิตใจโหดเหี้ยม
วิสามัญ,ไอ้น้อย,สุริยันต์ เหล็กเพชร,ยิงปะทะ,กาฬสินธุ์,ข่าวทั่วไป